cyanic-selkie/wikianc huggingface dataset:
กระดูกทั่ง
กระดูกทั่ง (Incus or anvil) เป็นกระดูกหูขนาดเล็กที่อยู่ในหูชั้นกลาง มีรูปร่างเหมือนทั่ง เชื่อมต่อกับกระดูกค้อน (malleus) และกระดูกโกลน (stapes) กระดูกชิ้นนี้ค้นพบครั้งแรกโดย Alessandro Achillin of Bologna กระดูกทั่งทำหน้าที่ส่งผ่านการสั่นสะเทือนจากกระดูกค้อนไปยังกระดูกโกลน กระดูกนี้พบเฉพาะในสัตว์เลี้ยงลูกด้วยน้ำนม และวิวัฒนาการมาจากกระดูกขากรรไกรบนของสัตว์เลื้อยคลานเรียกว่า กระดูกควอเดรต (quadrate bone)
แหล่งข้อมูลอื่น
Gehoorbeentje
เอ็กซอร์ซิสต์พันธุ์ปีศาจ
เอ็กซอร์ซิสต์พันธุ์ปีศาจ เป็นการ์ตูนญี่ปุ่น ผลงานของ คะซุเอะ คะโต โดยเริ่มตีพิมพ์ในนิตยสารจัมป์สแควร์ของญี่ปุ่น ตั้งแต่ เมษายน พ.ศ. 2552 จนถึงปัจจุบัน ต่อมาได้รับการดัดแปลงบทเป็นอนิเมะ ซึ่งในประเทศไทย ถือลิขสิทธิ์ที่โดย เนชั่น เอ็ดดูเทนเมนท์
เนื้อเรื่อง
วันหนึ่ง รินเกิดทะเลาะกับบาทหลวงฟุจิโมโตะอย่างรุนแรง จนถึงกับกล่าวถ้อยคำที่ทำร้ายจิตใจของฟุจิโมโตะไป จิตใจของฟุจิโมโตะตกต่ำลงชั่วขณะ ซึ่งเป็นช่องโหว่ให้ซาตาน ผู้จ้องที่จะยึดร่างฟุจิโมโตะเพื่อให้ตนสามารถมีกายเนื้อบนโลกมนุษย์ สามารถแทรกแทรงร่างของฟุจิโมโตะได้ แม้ฟุจิโมะโตะ จะเป็นถึงพาลาดิน ตำแหน่งสูงสุดของบรรดาเอ็กซอร์ซิสต์แห่งศาสนจักร ร่างกายก็ไม่อาจรับกับพลังอันมากมายของซาตานได้ ฟุจิโมโตะจึงเสียชีวิตลง ผู้ภัทรใหญ่
ภายหลังการเสียชีวิตของพ่อบุญธรรม ทั้งสองพี่น้องจึงถูกส่งมายังโรงเรียนอัศวินกางเขนอย่างถาวร ซึ่งเป็นที่ที่ยูคิโอะทำงานก่อนอยู่แล้ว ที่นี่จะคอยฝึกสอนนักเรียนให้ได้เป็นเอ็กซอร์ซิสต์ หรือผู้ปราบมาร เอ็กซอร์ซิสต์จะต้องคอยปราบปีศาจที่เป็นภัยอันตรายต่อชาวเมือง เมือง และศาสนจักร และมีลำดับขั้นตลอดการบังคับบัญชาเช่นเดียวกับตำรวจ รินได้เข้ามาเป็นนักเรียนที่โรงเรียนนี้ โดยมี เมฟิซโต้ เฟเลส อาจารย์ใหญ่ ผู้ซึ่งรู้ความลับของทั้งสอง ช่วยปิดบังตันตนที่แท้จริงให้ ขณะทีมีบุคคลบางกลุ่มที่มีอำนาจและรู้ความลับ กำลังพยายามวางแผนให้รินเป็นเครื่องมือทำลายเกเฮนน่า โลกของซาตานและเหล่าปีศาจ
นางสาวส้มหล่น
นางสาวส้มหล่นเป็นละครรีเมคยอดนิยมออกอากาศทางสถานีโทรทัศน์สีกองทัพบกช่อง 7ครั้งแรกเมื่อในปี พ.ศ. 2548 เป็นละครแนวตลกและเป็นเนื้อเรื่องเกี่ยวกับหญิงสาวสู้ชีวิตและตามหาผู้ให้กำเนิดเพื่อจะได้เข้าไปประกวดเป็นนางงามเพื่อลืมทุกอย่างและเรื่องราวในอดีตและอุปสรรคต่างๆได้พบกับหนุ่มทายาทเจ้าโรงแรมชื่อดังที่คอยให้ช่วยเหลือจึงเป็นสายใยด้วยรักแท้เป็นละครแนวโรแมนติก, คอมเมดี้ได้รับโอกาสนำกลับมาสร้างเป็นละครโทรทัศน์ไทยอีกครั้งจากบทประพันธ์เกตุวดีและได้ถูกนำมาสร้างเป็นละครโทรทัศน์ไทยออกอากาศทางสถานีช่อง 7 เอชดีมาแล้ว 2 ครั้งด้วยกัน
การสร้างเป็นละครโทรทัศน์
นางสาวส้มหล่นถูกสร้างเป็นละครโทรทัศน์ไทยครั้งแรกเมื่อในปี พ.ศ. 2548 โดยผู้จัดละคร สยม สังวริบุตร และ นุสรา สังวริบุตร ผลิตโดยบริษัท ดีด้า วิดีโอ โปรดักชั่น จำกัด โดยบทประพันธ์ เกตุวดี และโดยบทโทรทัศน์ วรพันธ์ รวี กำกับการแสดงโดยจรูญ ธรรมศิลป์ นำแสดงโดย วีรภาพ สุภาพไพบูลย์, ไปรยา สวนดอกไม้, วรพรต ชะเอม, รติพงษ์ ภู่มาลี, อาริษา วิลล์ ออกอากาศครั้งแรกเมื่อวันที่ 23 เมษายน 2548 -  28 พฤษภาคม 2548 ออกอากาศทุกวันศุกร์-เสาร์- อาทิตย์ เวลา 20.25 น.ออกอากาศทางสถานีโทรทัศน์สีกองทัพบกช่อง 7 ในช่วงละครหลังข่าวภาคค่ำ
ครั้งที่ 2 ละคร นางสาวส้มหล่น ได้ถูกนำมาสร้างเป็นละครโทรทัศน์ไทยในฉบับปี พ.ศ. 2565 ได้นำกลับมาสร้างเป็นละครโทรทัศน์ไทยอีกครั้งจากมุมมองใหม่และมีการปรับเปลี่ยนเพิ่มเติมเนื้อเรื่องและตัวละครออกอากาศในช่วงละครก่อนข่าวภาคค่ำ ผลิตโดย บริษัท มากกว่าฝัน จำกัด โดยบทประพันธ์เกตุวดีและโดยบทโทรทัศน์ พลพล พงษ์แพทย์ กำกับการแสดงโดย วีรภาพ สุภาพไพบูลย์ นำแสดงโดย วรากร ศวัสกร, พัชร์สิตา อธิอนันตศักดิ์, กฤษฎา สุภาพพร้อม, สมิตพงศ์ สกุลพงศ์ชัย, อังคณา วรรัตนาชัย ออกอากาศทุกเย็นวันจันทร์-ศุกร์ เวลา 18.45 น. ออกอากาศตอนแรกเมื่อวันจันทร์ที่ 17 มกราคม 2565 – 2565 ออกอากาศทางสถานีช่อง 7 เอชดี
งานสร้างละครโทรทัศน์
ผู้เขียนบทละครโทรทัศน์ไทยเรื่องนี้คือ วรพันธ์ รวี ที่เคยทำงานให้กับละคร ธิดาวานร และหลายๆเรื่องวิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออก
แนวคิดการสร้างละครเรื่องนี้โดยทีมงานบริษัท มากกว่าฝัน จำกัดและวีรภาพ สุภาพไพบูลย์, ศิริพิชญ์ วิมลโนช ได้รับแรงบันดาลใจจากโดยผู้จัด วีรภาพ สุภาพไพบูลย์เคยได้รับโอกาสร่วมแสดงในละคร นางสาวส้มหล่น เมื่อในปี พ.ศ. 2548 ในบทบาท "ศิลา" แสดงคู่กับ ไปรยา สวนดอกไม้ ในบทบาท "สราสินี" / "ส้ม" ในช่วงยุคนั้นเป็นละครหลังภาคค่ำได้รับแสตอบรับที่ดีภายหลังโดยผู้จัด วีรภาพ สุภาพไพบูลย์ได้นำละคร นางสาวส้มหล่น ได้นำกลับมารีเมคใหม่ในต้นฉบับในปี พ.ศ. 2565 นำแสดงโดย วรากร ศวัสกร ในบทบาท "ศิลา" ทายาทลูกเจ้าของโรงแรมชื่อดัง และ พัชร์สิตา อธิอนันตศักดิ์ ในบทบาท "สราสินี" / "ส้ม" หญิงสาวสู้ชีวิตที่หลงรักในการเข้าสู่เวทีประกวดนางงาม และนักแสดงร่วมอีกคับคั่งออกอากาศในช่วงละครก่อนข่าวภาคค่ำเป็นต้น
สถานที่ถ่ายทำละครเรื่องนี้ ได้แก่ ห้างสรรพสินค้า, และ กรุงเทพมหานคร
ซักแห้ง
ซักแห้ง การซักทำความสะอาดเสื้อผ้าโดยไม่ใช้น้ำในการซัก แต่ใช้ของเหลวชนิดอื่นแทนน้ำในขั้นตอนการซัก นิยมใช้ซักเสื้อผ้าเครื่องนุ่งห่มที่อาจเกิดความเสียหายอันเนื่องมาจากการซักด้วยน้ำร่วมกับสบู่หรือผงซักฟอก ของเหลวที่นิยมใช้กันในกิจการซักแห้งส่วนใหญ่ เช่น น้ำมันเปอร์คลอโรเอทีลีน หรือ เพิร์ค ,ไฮโดรคาร์บอน, และ ซิลิโคน ทั้งนี้ในการใช้ของเหลวแทนน้ำนี้ จำเป็นต้องใช้เครื่องซักผ้าชนิดที่ถูกออกแบบมาเป็นการเฉพาะในการซัก เพราะอาจเกิดอันตรายกับผู้ใช้ได้หากนำมาซักด้วยมือแบบการซักผ้าทั่วไป
กีฬาเรือพายในเอเชียนเกมส์ 2014
เรือพายในเอเชียนเกมส์ 2014 จัดขึ้น ณ ทะเลสาบศูนย์กีฬาเรือพายแห่งชาติชุงจูแทนกึม, อินช็อน, เกาหลีใต้ ตั้งแต่วันที่ 20 ถึง 25 กันยายน ค.ศ. 2014.
ตานตง
ตานตง เป็นชื่อของเมืองหนึ่งในประเทศจีน ตั้งอยู่ในมณฑลเหลียวหนิง ทางภาคตะวันออกเฉียงเหนือของจีน และเป็นจุดสิ้นสุดของกำแพงเมืองจีนทางทิศตะวันออก
ภูมิประเทศ
เมืองตานตง ตั้งอยู่ในมณฑลเหลียวหนิง ทางภาคตะวันออกเฉียงเหนือของจีน อยู่ตรงข้ามฝั่งกับประเทศเกาหลีเหนือ มีแม่น้ำยาลู เป็นพรมแดน ละติจูดที่ 39° 43' to 41° 09' N และลองจิจูดที่ 123° 22' to 125° 41' E ยาว 196 กิโลเมตร จากตะวันออกถึงตะวันตก และ 160 กิโลเมตร จากเหนือลงใต้
การแบ่งเขตการปกครอง
ตานตงแบ่งออกเป็น 3 เขต, 2 นคร และ 1 เทศมณฑลปกครองตนเอง
ลุทซ์ ล็อง
คาร์ล ลูทวิช "ลุทซ์" ล็อง (Carl Ludwig "Luz" Long; 27 เมษายน ค.ศ. 1913 – 14 กรกฎาคม ค.ศ. 1943) เป็นนักกีฬาโอลิมปิกชาวเยอรมันประเภทการวิ่งกระโดดไกล เป็นที่รู้จักจากการคว้าเหรียญเงินจากการแข่งขันโอลิมปิกฤดูร้อน 1936 ในกรุงเบอร์ลิน และได้ให้คำแนะนำทางเทคนิคแก่เจสซี โอเวนส์ คู่แข่งของเขาซึ่งเป็นนักกีฬาโอลิมปิกจากสหรัฐ ผู้คว้าเหรียญทองสำหรับการวิ่งกระโดดไกลในครั้งนั้น ล็องได้คว้าแชมป์กีฬาประเภทการวิ่งกระโดดไกลเป็นเวลา 6 สมัยในปี ค.ศ. 1933, ค.ศ. 1934, ค.ศ. 1936, ค.ศ. 1937, ค.ศ. 1938 และ ค.ศ. 1939
ล็องเสียชีวิตระหว่างการปฏิบัติหน้าที่ในกองทัพเยอรมันช่วงสงครามโลกครั้งที่สอง
เอฟเอคัพ รอบชิงชนะเลิศ 2014
เอฟเอคัพรอบชิงชนะเลิศปี 2014 เป็นรอบชิงชนะเลิศครั้งที่ 133 ของเอฟเอคัพ, เป็นการพบกันระหว่าง อาร์เซนอล และ ฮัลล์ ซิตี แข่งขันในวันที่ 17 พฤษภาคม พ.ศ. 2557 เวลา 17.00 น. (ตามเวลาท้องถิ่น) หรือเวลา 23.00 น. (ตามเวลาประเทศไทย) โดยจัดการแข่งขันขึ้นที่ เวมบลีย์. ฮัลล์ ซิตี สามารถผ่านเข้ามาชิงชนะเลิศเอฟเอคัพได้เป็นครั้งแรก, ในขณะที่อาร์เซนอลทำสถิติเทียบเท่ากับ แมนเชสเตอร์ยูไนเต็ด ในการเข้ารอบชิงชนะเลิศได้ถึง 18 ครั้ง. นี่ถือเป็นครั้งแรกนับตั้งแต่ปี ค.ศ. 2010 ที่เอฟเอคัพ รอบชิงชนะเลิศเกิดขึ้นหลังจากพรีเมียร์ลีก จบฤดูกาล.
อดัม โรส
เรย์มอนด์ จอห์น เลปแปน (Raymond John Leppan; 20 กรกฎาคม ค.ศ. 1979)  นักมวยปล้ำอาชีพชาวแอฟริกาใต้  อดีตนักมวยปล้ำWWEในชื่อ อดัม โรส (Adam Rose) อดีตสังกัดNXTและFCWในชื่อ ลีโอ ครูเกอร์ (Leo Kruger)
เซอร์ไวเวอร์ 43
เซอร์ไวเวอร์ 43 (Survivor 43) เป็นฤดูกาลที่ 43 ของรายการเซอร์ไวเวอร์ ออกอากาศครั้งแรกวันที่ 21 กันยายน พ.ศ. 2565 ทางสถานีโทรทัศน์ CBS ประเทศสหรัฐอเมริกา และสถานีโทรทัศน์ Global ในประเทศแคนาดา
ซึ่งในการถ่ายทำฤดูกาลที่ 43 และ 44 ทางผู้ผลิตรายการได้รับผลกระทบจากการระบาดทั่วของโควิด-19 ทำให้ต้องถ่ายทำต่อเนื่องที่ประเทศฟิจิเป็นครั้งที่ 11
และนอกจากนี้ จากผลกระทบของการแพร่ระบาดยังส่งผลถึงจำนวนวันของการถ่ายทำและการแข่งขันในรายการอีกด้วย จากเดิมจะต้องแข่งกัน 39 วัน ถูกลดเหลือเพียง 26 วัน เป็นผลอันเนื่องมาจากข้อกำหนดเรื่องการกักตัวของผู้ที่เดินทางเข้าสู่ประเทศฟิจิ
มิสเช็กริพับลิก
มิสเช็กริพับลิก (Miss Czech Republic) เป็นเวทีประกวดระดับชาติของประเทศเช็กเกีย ผู้ชนะจะถูกส่งไปยังเวทีระดับโลกต่าง ๆ
ตัวแทนประกวดในระดับนานาชาติ
สัญลักษณ์สี : ชนะเลิศ
เมียะนานหน่วย
เทพกระซิบ หรือ เมียนน่าน-นแว (မြနန်းနွယ်; หรือบางทีนิยมเรียกในไทยว่า เมียะนานหน่วย; ) หรือชื่ออื่น ๆ เช่น ไตน่านชีน (MY သိုက်နန်းရှင်, ) และ อะมาดอว์เมียะ เป็นนะพม่า นาคผู้พิทักษ์เจดีย์โบตะทองในย่างกุ้ง
ช่วงชีวิต
เมียะนานหน่วยเกิดเมื่อ 22 ธันวาคม 1897 ในเมืองโม่โกะ บริติชเบอร์มา เธอเป็นผู้สืบเชื้อสายมาจากเจ้าฟ้าองค์หนึ่ง เมียะไม่ทานเนื้อสัตว์เลยตั้งแต่อายุยังน้อย ในปี 1942 เมียะฝันเห็นชายชราห่มผ้าขาวมาบอกให้เธอย้ายไปอยู่ย่างกุ้งเพื่อบวชเป็นชี (บ้างว่าสานต่อภารกิจทางศาสนา) เธอจึงย้ายไปอาศัยอยู่ไม่ไกลจากเจดีย์โบตะทอง ที่ซึ่งเธอเดินทางไปสักการะเป็นประจำทุกวัน เธอชอบสวมเครื่องแต่งกายสีเขียวจนเป็นที่เรียกกันว่า "เจ้าหญิงเขียว" เธอมีบทบาททางศาสนาอย่างมาก รวมถึงมีส่วนช่วยก่อสร้างเจดีย์โบตะทองขึ้นใหม่หลังสิ้นสุดสงครามโลกครั้งที่สอง
บางส่วนเชื่อว่าเธอเป็นธิดาของพญานาค
ยกขึ้นเป็นเทพเจ้า
เมียะเสียชีวิตในโม่โกะในเดือนกุมภาพันธ์ 1956 ด้วยอาการแทรกซ้อนจากหอบหืดเรื้อรัง ในปี 1957 หลังเธอเสียชีวิต เธอได้รับการเคารพบูชาในฐานะเทวดา กระทั่งปี 1990 ได้มีผู้ตั้งศาลบูชาเธอภายในเจดีย์โบตะทอง นับจากนั้นมาเธอได้รับการเคารพบูชาและมีผู้เดินทางเข้ามากราบไหว้ขอพรอย่างไม่ขาดสาย เมียะนานหน่วยเป็นที่นิยมในการขอพรให้คุ้มครองพี่สาวหรือน้องสาวของบุคคลนั้น
ศาลเมียะนานหน่วย
ศาลเมียะนานหน่วยในย่างกุ้งมีผู้เดินทางเข้ามาสักการะราว 700 คนต่อวัน และอาจสูงถึง 1,000 ถึง 3,000 คนต่อวันหยุดสุดสัปดาห์ ในจำนวนนี้มีไม่น้อยที่เป็นชาวไทย เมียะเป็นที่รู้จักมากในประเทศไทยหลังมีรายการโทรทัศน์ถ่ายทอดเรื่องราวของเมียะ
เผด็จการและผู้นำพม่า ต้านชเว เคยสั่งให้ทหารมัดมือมัดเท้าของรูปปั้นเมียะในศาล เป็นที่เล่าลือกันว่าเมียะไปเข้าฝันของต้านชเวให้หยุดกดขี่ประชาชนพม่า ต้านชเวเป็นผู้นำที่มีความเชื่อเรื่องดวงและสิ่งศักดิ์สิทธิ์สูงมาก จึงเห็นฝันนี้ว่าเป็นลางไม่ดีและสั่งให้ทหารจัดการมัดตัวรูปเคารพของเมียะไว้
คืนมหัศจรรย์...พิพิธภัณฑ์มันส์ทะลุโลก
คืนมหัศจรรย์...พิพิธภัณฑ์มันส์ทะลุโลก (Night at the Museum) เข้าฉายในประเทศไทยวันที่ 28 ธันวาคม 2549 ความยาว 108 นาที จัดจำหน่ายโดย บริษัท ทเวนตี้ เซนทูรี ฟอกซ์
เนื้อเรื่อง
คืนมหัศจรรย์เกิดขึ้นตอนลาร์รี่ (เบน สติลเลอร์) เข้าเวร เมื่อชนเผ่ามายัน นักรบโรมัน และคาวบอยกระโจนออกจากฉากจำลองเข้าทำสงครามรบพุ่งกัน กลุ่มมนุษย์ยุคหินที่ตามหาไฟสุดขอบฟ้าก็ดันเผาฉากจำลองของตัวเองเสียราบ กลุ่มฮั่นแอ็ททิลาก็ปล้นสะดมห้องจัดแสดงที่อยู่ติดกัน ส่วนทีเร็กซ์ก็แสดงแสนยานุภาพให้สมชื่อจอมล่าโหดสุด ๆ ในประวัติศาสตร์ ท่ามกลางเหตุโกลาหลอลม่าน ลาร์รี่มีที่พึ่งหนึ่งเดียวซึ่งพอจะขอคำแนะนำได้บ้าง นั่นคือ หุ่นขี้ผึ้งรูปท่านประธานาธิบดีธีโอดอร์ รูสเวลท์(โรบิน วิลเลี่ยมส์) ที่ช่วยฮีโร่จำเป็นของเราให้คุมสถานการณ์สุดขีดคลั่งอยู่หมัด ยับยั้งแผนการชั่วร้ายทันเวลา และปกป้องพิพิธภัณฑ์ให้คงสภาพไว้ได้ดังเดิม
ปริยังกา คานธี
ปริยังกา คานธี วาทรา (เกิด 12 มกราคม พ.ศ. 2515) เป็นนักการเมืองหญิงชาวอินเดีย เป็นเลขาธิการคณะกรรมการรัฐสภาอินเดียในอุตตรประเทศตะวันออก เป็นนักการเมืองที่มีชื่อเสียงจากการเป็นสมาชิกในตระกูลเนห์รู–คานธี ด้วยเป็นธิดาของราชีพ คานธี กับโสนิยา คานธี เป็นน้องสาวของราหุล คานธี และเป็นหลานสาวของผิโรช คานธี และอินทิรา คานธี ปัจจุบันเธอเป็นทรัสตีของมูลนิธิราชีพ คานธี
ชีวิตตอนต้น
ปริยังกาสำเร็จการศึกษาจากโรงเรียนโมเดิร์นและคอนแวนต์เยซู-มารีย์ สำเร็จการศึกษาศิลปศาสตรบัณฑิตสาขาจิตวิทยา จากวิทยาลัยเยซู-มารีย์ มหาวิทยาลัยเดลี และสำเร็จการศึกษาศิลปศาสตรมหาบัณฑิตสาขาพุทธศาสนศึกษา มหาวิทยาลัยเดลี เมื่อ พ.ศ. 2553
การทำงาน
ปริยังกาปรากฏตัวพร้อมกับแม่และพี่ชาย ในการพบปะกับประชาชนโดยตรงที่รายพเรลี (Rae Bareilly) และอเมฐี (Amethi) อยู่เป็นประจำ เธอเป็นที่ชื่นชอบ เมื่อใดที่มีการเลือกตั้ง ปริยังกาจะเป็นผู้ดึงดูดฝูงชนได้ตลอด โดยเฉพาะเมืองอเมฐี
เมื่อคราวเลือกตั้งทั่วไปของอินเดียเมื่อ พ.ศ. 2547 เธอเป็นผู้จัดการการหาเสียงให้แม่ และช่วยดูแลการหาเสียงของพี่ชาย ส่วนการเลือกตั้งสมัชชารัฐอุตตรประเทศ ราหุลพี่ชายทำการหาเสียงทั่วรัฐ แต่เธอมุ่งไปยังฐานเสียงที่อเมฐีและรายพเรลีที่มีอยู่ 10 ที่นั่ง เธอใช้เวลาถึงสองสัปดาห์ในการระงับข้อพิพาทของคนในพรรค เนื่องจากปัญหาการจัดสรรที่นั่ง
ปริยังกาเข้าเป็นนักการเมืองอย่างสมบูรณ์ตั้งแต่วันที่ 23 มกราคม พ.ศ. 2562 หลังได้รับการแต่งตั้งให้เป็นเลขาธิการของรัฐสภาอินเดีย พื้นที่รับผิดชอบอุตตรประเทศตะวันออก
ชีวิตส่วนตัว
ปริยังกาสมรสกับโรเบิร์ต วาทรา นักธุรกิจลูกครึ่งอินเดีย-สกอตจากเดลี เมื่อวันที่ 18 กุมภาพันธ์ พ.ศ. 2538 ณ บ้านเลขที่ 10 ถนนชนปัถ โดยเป็นพิธีการตามธรรมเนียมฮินดู ทั้งสองมีบุตรสองคน คนโตเป็นชายชื่อไรหาน และเป็นหญิงชื่อมิรายา
สถานีโทรทัศน์นครหลวงอินโดนีเซีย
สถานีโทรทัศน์นครหลวงอินโดนีเซีย หรือ "เมโทร ทีวี" (Metro TV) เป็นช่องข่าวฟรีทีวีจากอินโดนีเซีย สำนักงานตั้งอยู่ในจาการ์ตาตะวันตก ก่อตั้งขึ้นเมื่อวันที่ 25 พฤศจิกายน 2543 และปัจจุบันมีสถานีออกอากาศทางโทรทัศน์กว่า 53 แห่งทั่วประเทศ เจ้าของสถานี คือ ซูยา ปาโล (Surya Paloh) ซึ่งเป็นเจ้าของ Media Indonesia รายวัน รวมถึงหนังสือพิมพ์อื่น ๆ ที่เผยแพร่ในส่วนต่าง ๆ ของอินโดนีเซียเป็นส่วนหนึ่งของ มีเดียกรุ๊ป
รายชื่อประเทศเรียงตามการผลิตอลูมิเนียมออกไซด์
ด้านล่างนี้เป็นรายชื่อ  รายชื่อประเทศเรียงตามการผลิตอะลูมิเนียมออกไซด์
สถานีโทรทัศน์นครหลวงอินโดนีเซีย
เป็นสถานีโทรทัศน์เพียงแห่งเดียวที่เสนอข่าวภาษาจีนกลางและไม่มีรายการ sinetron (ละครโทรทัศน์) ในอินโดนีเซียแม้ว่าจะเพิ่งเริ่มออกอากาศรายการบันเทิงและวัฒนธรรมหลากหลายเช่นรายการ e-Lifestyle ข่าวเทคโนโลยี, ข่าวเสียดสีเหตุการณ์ปัจจุบัน แสดง Republik Mimpi (The Dream Republic), รายการเพลงเช่น Musik + และ Idenesia และรายการพิเศษ หรือข่าวภูมิภาค
รูปแบบช่องรายการ
Metro TV มีแนวคิดที่แตกต่างจากสถานีอื่น ๆ ในอินโดนีเซีย รูปแบบออกอากาศ 24 ชั่วโมงต่อวันโดยมีรายการข่าวที่เน้นทั่วโลก
Metro TV ออกอากาศรายการภาคภาษาอังกฤษใหม่สามรายการ ได้แก่ World News, Indonesia Now และ Talk Indonesia นอกจากนี้ยังมีรายการภาษาจีนเช่น Metro Xin Wen รวมถึง IT สารคดีและ รายการการทำอาหาร มีรายการสร้างแรงจูงใจ Mario Teguh Golden Ways นอกจากนี้ยังแสดงให้เห็นถึงรายการข่าวธุรกิจรวมถึง "ความท้าทายทางเศรษฐกิจ" (Economic Challenges)และ Bisnis Hari Ini (ธุรกิจวันนี้)
อย่างไรก็ตาม Metro TV ไม่ใช่ช่องแรกของอินโดนีเซียที่ออกอากาศเป็นภาษาอังกฤษ RCTI เป็นช่องทางแรกของอินโดนีเซียที่ออกอากาศเป็นภาษาอังกฤษ ออกอากาศเมื่อวันนี้อินโดนีเซียเมื่อวันที่ 1 พฤศจิกายน 2539 รายการข่าวภาษาอังกฤษนี้ทำขึ้นโดยมีกลุ่มเป้าหมายเฉพาะในใจ: ชาวต่างชาติที่ต้องการทราบข่าวล่าสุดและข้อมูลเพิ่มเติมเกี่ยวกับอินโดนีเซีย สิ้นสุดลงในปี พ.ศ. 2544 หลังจากนั้นเมโทรทีวีได้ออกอากาศ Metro This Morning และ News Flash. Metro This Morning ในปลายเดือนมีนาคม 2550 เมโทรทีวีเป็นช่องรายการข่าวเดียวในอินโดนีเซียจนถึงปี 2551 เมื่อ Lativi ได้เปลี่ยนชื่อเป็น tvOne อีกครั้งโดยทิ้งละครซิทคอมทั้งหมด เช่นเดียวกับละครน้ำเน่าเช่นเดียวกัน
สปริงเบรก
สปริงเบรก (Spring break, March break, Study Week หรือ Reading Week ในบางส่วนของแคนาดา) เป็นสัปดาห์หยุดยาวจากการเรียนในช่วงต้นฤดูใบไม้ผลิ ของมหาวิทยาลัยและโรงเรียนในสหรัฐอเมริกา แคนาดา จีนแผ่นดินใหญ่ เกาหลี ญี่ปุ่น ไต้หวัน เยอรมนี เม็กซิโก และอีกหลายประเทศ
เวลาหยุด
ในสหรัฐอเมริกา ช่วงสปริงเบรกของสถาบันต่าง ๆ อาจมีช่วงตั้งแต่กลางเดือนมีนาคม ถึงปลายเดือนเมษายน แต่โรงเรียนหลายแห่งจะหยุดอย่างน้อยหนึ่งสัปดาห์ของเดือนมีนาคม บางโรงเรียนจะเรียก "March break" หรือ "ช่วงหยุดเดือนมีนาคม" แต่ถ้าเริ่มหยุดตั้งแต่ช่วงกลางเดือนมีนาคม จะเรียก "หยุดช่วงฤดูใบไม้ผลิ"  หลายสถาบันในระดับ เค-12 (ถ้าประเทศไทย เทียบประมาณเป็นสถานศึกษาเปิดถึงชั้น ม.6) ในสหรัฐอเมริกาจะรวมสปริงเบรกเข้ากับอีสเตอร์และปัสกา ในนิวยอร์กและคอนเนตทิคัต นักเรียนส่วนใหญ่จะมีสปริงเบรกในเดือนเมษายนกัน
ในแคนาดาจะมีวันหยุดยาวกับโรงเรียนประถมและโรงเรียนมัธยม ในเดือนมีนาคม เวลาของสปริงเบรกจริงมีความแตกต่างกันไปตามเขตต่าง ๆ อย่างเช่นออนแทรีโอ โนวาสโกเชียและบริติชโคลัมเบีย จะเกิดขึ้นในช่วงสัปดาห์ที่ 2 หรือ 3 ของเดือนมีนาคม ขณะที่ช่วงหยุดในแอลเบอร์ตา จะมักเริ่มสัปดาห์สุดท้ายของเดือนมีนาคม ส่วนในสหราชอาณาจักร การหยุดยาว 2 สัปดาห์ จะเรียกว่า "วันหยุดอีสเตอร์" ("Easter break" หรือ "Easter holidays") หยุดต่อเนื่องก่อนถึงเทศกาลอีสเตอร์ มักหยุดในเดือนเมษายน
ในมหาวิทยาลัยของแคนาดา ช่วงหยุดคล้าย ๆ กันนี้จะหยุดปลายเดือนกุมภาพันธ์หรือต้นมีนาคม จะเรียก "สัปดาห์อ่านหนังสือ" (Reading Week) ที่มีไว้ให้นักเรียนพักผ่อนจากความตึงเครียดจากการเรียน ในญี่ปุ่นสปริงเบรกจะเริ่มเมื่อจบปีการศึกษา ในเดือนมีนาคมและปลายเดือนเมษายน เพื่อเริ่มปีการศึกษาใหม่
ประวัติ
หลังจากสิ้นสุดสงครามโลกครั้งที่สอง จนในคริสต์ทศวรรษ 1980 เมืองฟอร์ตลอเดอร์เดล รัฐฟลอริดา ดังกระฉ่อนเรื่องเป็นจุดหมายปลายทางของสปริงเบรกในสหรัฐอเมริกา โดยมีชายคนหนึ่งที่ชื่อ จอร์จ วอร์เรน "บ็อบ" กิลล์ จูเนียร์ ที่ถูกเรียกว่า "บิดาแห่งสปริงเบรกเมืองฟอร์ตลอเดอร์เดล" ทำให้เป็นที่รู้จักอย่างกว้างขวาง ก่อนหน้านั้นจะมีผู้แถบนี้เพื่อหยุดพักความหนาวเย็นในฤดูหนาว เมื่อวันที่ 19 มีนาคม ค.ศ. 2006 นิวยอร์กไทมส์ รายงานว่า สปริงเบรกในฟอร์ตลอเดอร์เดล มีกิตติศัพท์ในเรื่องจุดหมายปลายทางของเหล่าบรรดานักศึกษามหาวิทยาลัย เริ่มจากทีมว่ายน้ำชายมหาวิทยาลัยคอลเกต เข้ามาฝึกที่นี่ หยุดพักผ่อนในปี 1935 ฟอร์ตลอเดอร์เดล ก็มีชื่อเสียงมากขึ้นเนื่องจากภาพยนตร์ในปี 1960 เรื่อง Where the Boys Are ที่นักศึกษาหนุ่มสาวพบปะกันขณะสปริงเบรกที่นี่
การปฏิบัติทั่วไป
ในสถานที่อย่าง แคนคูน คาโบแซนลูคัส เม็กซิโก กิจกรรมในช่วงสปริงเบรก โดยทั่วไปเช่น การดื่มเมา การใช้ยาเสพติดและการมีเพศสัมพันธ์กัน ในอดีตที่พักในฟอร์ตลอเดอร์เดนจะเสียหายจากกิจกรรมการเข้าพักในช่วงนี้จนฝ่ายปกครองท้องถิ่นห้ามปาร์ตี้ในปี 1985 ในปีเดียวกันรัฐบาลปรับอายุคนที่ดื่มเหล้าได้โดยในฟลอริด้า ปรับเป็นที่อายุ 21 ปี เป็นเหตุให้นักศึกษาที่มีอายุต่ำกว่าเกณฑ์ออกเดินทางไปสปริงเบรกนอกประเทศสหรัฐอเมริกา โดยในปี 1989 จำนวนผู้มาของนักศึกษามหาวิทยาลัยตกราว 20,000 จากที่เคยมีผู้คน 350,000 ที่มาฟอร์ตลอเดอร์เดล ใน 4 ปีก่อนหน้านั้น
สถานที่ที่นักปาร์ตี้ไปในช่วงสปริงเบรก ย้ายไปในที่สังคมที่อนุญาตอย่าง เดย์โทนาบีช ในฟลอริดา (มีนักเรียนมากกว่า 200,000 เดินทางเข้ามาในช่วงเวลาสูงสุดของสปริงเบรก) แต่หลังจากที่ฝ่ายปกครองได้เข้ามาดูเรื่องจำนวนผู้คนแล้ว จำนวนผู้คนในช่วงกลางคริสต์ทศวรรษ 1990 และต้นคริสต์ทศวรรษ 2000 ตกลงไป "ยังมีกลุ่มนักศึกษาที่ยังคงมา แต่ก็ไม่มาก" ส่วนทางด้านปานามาซิตีบีช ยังคงได้รับความนิยมในการเป็นจุดหมายปลายทางของสปริงเบรก เนื่องจากใกล้กับวิทยาลัยทางตอนใต้และการขับรถที่ไม่ไกล คนท้องถิ่นในปานามาซิตีบีชก็ยังต้อนรับชาวสปริงเบรกทุก ๆ ปี และยังเป็นปัจจัยหลักของเศรษฐกิจของเมืองด้วย เซาธ์พาดรีไอร์แลนด์ รัฐเท็กซัส และฟอร์ตไมเออร์บีช รัฐฟลอริดา ก็ยังเป็นจุดหมายปลายทางที่ได้รับความนิยมในบรรดานักเรียน นักศึกษา จากทางภาคใต้ตอนกลางและตอนกลางของตะวันตกของประเทศ เช่นเดียวกับตะวันออกเฉียงเหนือ หนึ่งในสถานที่สปริงเบรกที่ใหญ่ที่สุดทางใต้ของตะวันตก คือเลกฮาวาสุซิตี จัดโดยเอ็มทีวี ในรัฐแอริโซนา
จุดหมายปลายทางนอกสหรัฐอเมริกาเช่น แคนคูน คาโบแซนลูคัส อคาปุลโก บาร์เบโดส มาซาตลัน เปอร์โต้วาลลาร์ต้า จาเมกา บาฮามัส และหมู่เกาะเติร์กและไคคอส ทัวร์เอเยนซีไม่ได้เพียงระบุอายุน้อยที่สุดที่สามารถดื่มได้ในสถานที่นั้น ๆ แต่ความจริงแล้วเรื่องอายุการดื่มก็ไม่ถูกบังคับใช้นัก บางบริษัททัวร์เพิ่มตารางพิเศษของสปริงเบรกไว้ในราคาลดด้วย
สาธารณรัฐปกครองตนเองอาจารา
อาจารา (აჭარა, ) หรือที่รู้จักอย่างเป็นทางการในชื่อ สาธารณรัฐปกครองตนเองอาจารา (აჭარის ავტონომიური რესპუბლიკა, ) เป็นภูมิภาคทางประวัติศาสตร์ ภูมิศาสตร์ และการเมืองการปกครองแห่งหนึ่งของประเทศจอร์เจีย อาจาราตั้งอยู่ที่มุมด้านตะวันตกเฉียงใต้ของประเทศ ริมฝั่งทะเลดำใกล้ตีนเขาคอเคซัสน้อยซึ่งอยู่ทางเหนือของประเทศตุรกี เป็นสถานที่ท่องเที่ยวที่สำคัญและมีบาทูมีซึ่งเป็นเมืองใหญ่อันดับสองของจอร์เจียเป็นเมืองหลวง ประชากรประมาณ 350,000 คนอาศัยอยู่บนพื้นที่ 2,880 ตารางกิโลเมตร (1,110 ตารางไมล์) ของสาธารณรัฐ
อาจาราเป็นถิ่นที่อยู่ของชาวอาจาราซึ่งเป็นกลุ่มย่อยระดับภูมิภาคกลุ่มหนึ่งของกลุ่มชาติพันธุ์จอร์เจีย ในสมัยสหภาพโซเวียต อาจาราเป็นส่วนหนึ่งของสาธารณรัฐสังคมนิยมโซเวียตจอร์เจียในฐานะสาธารณรัฐปกครองตนเองสังคมนิยมโซเวียตอาจารา
การแบ่งเขตการปกครอง
อาจาราแบ่งออกเป็นหกหน่วยการบริหาร:
อี. เอ็ม. เอส. นัมพูทรีปาท
เอลมกุลัม มนักกัล ศังกรัน นัมพูทรีปาท (อักษรโรมัน: Elamkulam Manakkal Sankaran Namboodiripad, 13 มิถุนายน 1909 – 19 มีนาคม 1998) หรือรู้จักกันทั่วไปว่า อีเอ็มเอส (EMS) เป็นนักการเมืองและนักทฤษฎีคอมมิวนิสต์ชาวอินเดีย มุขยมนตรีรัฐเกรละคนที่หนึ่งจากปี 1957–1959 และอีกวาระในปี 1967–1969 ขณะเป็นสมาชิกพรรคคอมมิวนิสต์อินเดีย (CPI) เขาเป็นมุขยมนตรีประจำรัฐคนแรกของอินเดียที่ไม่ได้มาจากพรรคคองเกรส ในปี 1964 เขาได้รวมตัวสมาชิกจำนวนหนึ่งแยกตัวออกจากพรรค CPI เพื่อตั้งพรรคคอมมิวนิสต์อินเดีย (มาร์กซิสต์) (CPI(M))
ในปี 1992 เขาปฏิเสธการรับปัทมาภูษาณ เครื่องอิสริยาภรณ์ของรัฐบาลอินเดียระดับสูงสุดสำหรับพลเมือง เนื่องจากเขายึดมั่นในการปฏิเสธการยกย่องจากรัฐ
หนังสือพระวรสาร
หนังสือพระวรสาร (Εὐαγγέλιον, Evangélion, Gospel Book หรือ Book of the Gospels) เป็นประเภทของวรรณกรรมคริสต์ศาสนา ที่เป็นประมวลหรือหนังสือรวมเล่มที่ประกอบด้วยพระวรสารในสารบบทั้งสี่ฉบับในพันธสัญญาใหม่ของคริสต์ศาสนา หนังสือพระวรสารจะมีเนื้อหาที่สมบูรณ์ครบถ้วนและจัดเรียงตามลำดับพระวรสาร ซึ่งต่างจาก “หนังสือพระวรสารฉบับตัดตอน” (Evangeliary) ซึ่งมีเนื้อหาเฉพาะบางตอนจากพระวรสารเท่านั้นที่ใช้ในการทำพิธีมิสซาหรือคริสต์ศาสนพิธีอื่นๆ
ประวัติ
ในยุคกลางการสร้างคัมภีร์ไบเบิลทั้งฉบับเป็นสิ่งที่หายาก การผลิตหนังสือแต่ละเล่มหรือประมวลหนังสือก็จะทำโดยมีวัตถุประสงค์ใดวัตถุประสงค์หนึ่ง หนังสือพระวรสารสร้างขึ้นเพื่อทั้งใช้ในการศึกษาเป็นการส่วนบุคคล หรือ เพื่อใช้เป็น “หนังสือแสดง” ในพิธีและเพื่อการตกแต่ง ฉะนั้นหนังสือบางเล่มจึงสร้างกันอย่างหรูหราวิจิตร โดยเฉพาะหนังสือพระวรสารที่นิยมสร้างกันมากก็จะเป็นหนังสือที่เรียกว่า “หนังสือวิจิตร” ที่ได้รับการตกแต่งอย่างเต็มที่มาจนถึงราวคริสต์ศตวรรษที่ 11 เมื่อมาแทนที่ด้วยหนังสือเพลงสวดสดุดีและคัมภีร์ไบเบิลโรมาเนสก์ทางตะวันตก แต่ทางตะวันออกหนังสือพระวรสารก็คงยังดำรงความนิยมกันอยู่จนกระทั่งเมื่อมีวิวัฒนาการการพิมพ์กันขึ้น การตกแต่งที่นิยมกันก็จะเป็นภาพเหมือนประกาศก งานชิ้นเอกส่วนใหญ่ของหนังสือวิจิตรของศิลปะเกาะเป็นหนังสือพระวรสาร รวมทั้งหนังสือพระวรสารของไบแซนไทน์และ ราชวงศ์กาโรแล็งฌีย็องอีกหลายฉบับ แต่หนังสือพระวรสารส่วนใหญ่ก็มิได้รับการสร้างให้เป็นหนังสือวิจิตร หรือเพียงแต่ตกแต่งด้วยอักษรตัวต้นประดิษฐ์หรือสิ่งอื่นๆ อีกเพียงเล็กน้อย เนื้อหาของหนังสือพระวรสารก็จะเป็นข้อความจากพระวรสารเอง, หนังสือสนับสนุนที่รวมทั้งตารางแบ่งพระวรสาร (Eusebian Canons), บทสรุปข้อความ, อภิธานศัพท์ และคำอธิบายอื่นๆ
โกเปศวรมนเทียร
โกเปศวรมนเทียร (Kopeshwar Temple) ที่ขิทราปูระ อำเภอโกลหาปูระ รัฐมหาราษฏระ เป็นโบสถ์พราหมณ์ (มนเทียร) โบราณ สร้างขึ้นโดยกษัตริย์แห่งศิลาหระ คันทาราทิตยะ (Gandaraditya) สรา้งขึ้นในปี 1109 ถึง 1178 อยู่บนฝั่งแม่น้ำกฤษณา ถึงแม้ว่ากษัตริย์แห่งศลาหระจะเป็นศาสนิกชนศาสนาไชนะแต่ก็ทรงสร้างโบสถ์พราหมณ์เช่นกัน โกเปศวรเป็นคำเรียกปางดุร้ายของพระศิวะ มนเทียรแบ่งย่อยเป็นสี่ส่วน ได้แก่ สวรรคมณฑป (Swargamandapa) ซึ่งมีหลังคาเปิดโล่งเป็นรูปวงกลม, สภามณฑป (Sabhamandapa), อันตราลกักษา (Antaral kaksha) และ ครรภคฤห์ (Garbha gruha)
บีกินอะเกน (เพลงเทย์เลอร์ สวิฟต์)
เพลงได้รับคำชมจากนักวิจารณ์เพลงซึ่งยกย่องการแต่งเพลงของสวิฟต์ และชื่นชมการกลับสู่แนวคันทรี เพลงมีมิวสิกวิดีโอ กำกับโดยฟิลิป แอนเดลแมน ซึ่งเคยกำกับมิวสิกวิดีโอเพลง "เซฟแอนด์ซาวด์" ของสวิฟต์มาก่อน "บีกินอะเกน" ประสบความสำเร็จเชิงพาณิชย์ และเป็นซิงเกิลติดสิบอันดับแรกเป็นเพลงที่สองจากอัลบั้มเรดในสหรัฐและแคนาดา ต่อจากซิงเกิล "วีอาร์เนเวอร์เอเวอร์เกตติงแบ็กทูเกเตอร์" เพลงเปิดตัวที่อันดับเจ็ดและสี่ตามลำดับ ซิงเกิลได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) "บีกินอะเกน" ได้เข้าชิงรางวัลแกรมมีสาขาเพลงคันทรียอดเยี่ยม ในงานประกาศรางวัลแกรมมี ครั้งที่ 56
ขั้วโลกเหนือ
ขั้วโลกเหนือ (North Pole) หรือ ขั้วโลกเหนือภูมิศาสตร์ (Geographical North Pole) เป็นจุดบนผิวโลกในซีกโลกเหนือที่ตั้งฉากกับแกนหมุดของโลก บางครั้งเรียกว่าขั้วโลกเหนือจริง (True North) เพื่อแยกกับขั้วโลกเหนือแม่เหล็ก
ขั้วโลกเหนือเป็นจุดเหนือสุดของโลกและอยู่ตรงข้ามกับขั้วโลกใต้ตามแนวทะแยง มีการกำหนดให้ขั้วโลกเหนืออยู่ตรงกับละติจูด 90 องศาเหนือ ที่ขั้วโลกเหนือทุกทิศทางจะเป็นทิศใต้ การที่เส้นลองจิจูดทุกเส้นต้องผ่านขั้วโลกเหนือเราจึงสามารถกำหนดให้เป็นค่าลองจิจูดองศาใดก็ได้ ภายในวงกลมละติจูด 90° แคบ ๆ นั้นทวนเข็มนาฬิกาคือทิศตะวันออกส่วนตามเข็มนาฬิกาคือทิศตะวันตก ขั้วโลกเหนือเป็นจุดศูนย์กลางของซีกโลกเหนือ แผ่นดินที่ใกล้กับขั้วโลกเหนือที่สุดคือเกาะคาเฟอคลูเปิน อันเป็นเกาะที่อยู่นอกชายฝั่งทางเหนือของเกาะกรีนแลนด์ เกาะครัฟเฟเคเบนนั้นห่างจากขั้วโลกเหนือราว 700 กม. ที่อยู่อาศัยถาวรที่อยู่ใกล้ที่สุดคืออะเลิร์ท นูนาวุต ประเทศแคนาดาซึ่งห่างจากขั้วโลกเหนือราว 817 กม.
ขั้วโลกใต้นั้นอยู่ในแผ่นดิน แต่ว่าขั้วโลกเหนือนั้นอยู่กลางมหาสมุทรอาร์กติกที่เป็นน่านน้ำปกคลุมด้วยน้ำแข็งทะเลเกือบถาวร ใน ค.ศ. 2007 มีร์เรือดำน้ำสัญชาติรัสเซียวัดความลึกของทะเลที่ขั้วโลกเหนือได้ที่ 4,261 ม. และวัดได้ 4,087 ม. จากเรือยูเอสเอส นอติลุสใน ค.ศ. 1958 การที่มีลักษณะภูมิประเทศเช่นนี้ทำให้ไม่สามารถสร้างสถานีถาวรที่ขั้วโลกเหนือได้ อย่างไร้ก็ตามสหภาพโซเวียตหรือรัสเซียในเวลาต่อมา ได้สร้างสถานีลอยน้ำแข็งเป็นประจำเกือบทุกปีตั้งแต่ ค.ศ. 1937 ซึ่งบางแห่งได้ลอยผ่านและใกล้กับขั้วโลกมาก ตั้งแต่ ค.ศ. 2002 เป็นต้นมารัสเซียได้สร้างแคมป์บาเนียวใกล้กับขั้วโลกเป็นประจำทุกปี
การพยายามพิชิตขั้วโลกเหนือเริ่มขึ้นในปลายศตวรรษที่ 19 โดยมีสถิติที่ถูกบันทึกไว้หลายครั้ง การเดินทางถึงขั้วโลกเหนือโดยไม่ประสบปัญหาเกิดขึ้นครั้งแรกในปี 1926 การสำรวจครั้งนี้เดินทางโดยการใช้เรือเหาะนอร์ส บินสำรวจ คณะเดินทางชุดนี้มีทั้งหมด 16 คนโดยนับรวมรูอาล อามึนเซินผู้เป็นหัวหน้าคณะสำรวจด้วย
ภาษาไทโซ่ง
ภาษาไทโซ่ง, ภาษาลาวโซ่ง, ภาษาลาวโซ่งดำ หรือ ภาษาโซ่ง เป็นภาษาที่มีผู้พูดในประเทศไทยราว 32,307 คน (พ.ศ. 2543) พบในจังหวัดกาญจนบุรี เพชรบุรี พิษณุโลก นครสวรรค์ นครปฐม สุพรรณบุรี ชุมพร สุราษฎร์ธานี กำแพงเพชร พิจิตร เลย สุโขทัย ราชบุรี ประจวบคีรีขันธ์ สมุทรสาคร สมุทรสงคราม เพชรบูรณ์ มีความใกล้เคียงกับภาษาไทดำ อยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก
วัดมหาธาตุ (จังหวัดพระนครศรีอยุธยา)
วัดมหาธาตุ จังหวัดพระนครศรีอยุธยา เป็นหนึ่งในวัดในเขตอุทยานประวัติศาสตร์พระนครศรีอยุธยา วัดมหาธาตุเป็นวัดที่มีความสำคัญยิ่งในสมัยกรุงศรีอยุธยา เพราะเป็นวัดที่ประดิษฐานพระบรมธาตุใจกลางพระนคร และเป็นที่พำนักของสมเด็จพระสังฆราชฝ่ายคามวาสีอีกด้วย วัดแห่งนี้จึงได้รับการก่อสร้างและดูแลตลอดเวลาจวบจนถูกทำลายและถูกทิ้งร้างลงหลังเสียกรุงครั้งที่ 2
ประวัติ
วัดมหาธาตุเป็นพระอารามหลวง ตั้งอยู่ใกล้วัดราชบูรณะ ในบริเวณอุทยานประวัติศาสตร์พระนครศรีอยุธยา สร้างในสมัย สมเด็จพระบรมราชาธิราชที่ 1 ขุนหลวงพะงั่ว เมื่อปี พ.ศ. 1917 แต่ไม่แล้วเสร็จ ทรงเสด็จสวรรคตเสียก่อน และได้สร้างเพิ่มเติมจนเสร็จ ในสมัย สมเด็จพระราเมศวร โดยได้โปรดเกล้าฯ ให้สร้างพระปรางค์ประธาน และอัญเชิญพระบรมสารีริกธาตุมาบรรจุไว้ใต้ฐานพระปรางค์ประธานของวัดมหาธาตุ เมื่อปี พ.ศ. 1927 ซึ่งปรากฏในพระราชพงศาวดารฉบับพระราชหัตถเลขา
ความสำคัญของวัดมหาธาตุนั้น นอกจากจะเป็นที่ประดิษฐานองค์พระบรมสารีริกธาตุแล้ว ยังถือเป็นวัดที่เป็นศูนย์กลางเมืองและเป็นสถานที่จัดพระราชพิธีต่าง ๆ ของกรุงศรีอยุธยา โดยมีสมเด็จพระสังฆราช ฝ่ายคามวาสีประทับอยู่ภายในวัด ส่วนพระสังฆราช ฝ่ายอรัญวาสีนั้น ประทับอยู่ที่วัดป่าแก้ว (วัดใหญ่ชัยมงคล) นอกจากนี้ยังเป็นสถานที่ ๆ พระศรีศิลป์และจหมื่นศรีสรรักษ์ พร้อมคณะได้ซุ่มพลที่ปรางค์วัดมหาธาตุ ก่อนยกพลเข้าพระราชวังทางประตูมงคลสุนทร เพื่อจับกุมสมเด็จพระศรีเสาวภาคย์
ในสมัยสมเด็จพระเจ้าทรงธรรม ปรางค์ของวัดองค์เดิมที่สร้างด้วยศิลาแลง ยอดพระปรางค์ได้ทลายลงมาเกือบครึ่งองค์ถึงชั้นครุฑ แต่จะด้วยเหตุผลประการใดไม่ทราบ จึงยังมิได้ซ่อมแซมให้คืนดีดั้งเดิมในรัชกาลนั้น ต่อมาสมเด็จพระเจ้าปราสาททอง ทรงบูรณะใหม่รวมเป็นความสูง 25 วา เมื่อปี พ.ศ. 2176 และในสมัยสมเด็จพระเจ้าบรมโกศ เมื่อปี พ.ศ. 2275 - 2301 จนถึงช่วงเสียกรุงศรีอยุธยาครั้งที่2 วัดมหาธาตุโดนทำลายจนเหลือเพียงซากปรักหักพังและถูกทิ้งร้าง ต่อมายอดพระปรางค์ได้พังทลายลงมาอีกครั้งในรัชสมัยรัชกาลที่ 5
จารึกแผ่นดีบุก
เมื่อ พ.ศ. 2500 มีการขุดค้นพบจารึกแผ่นดีบุกบริเวณกรุฐานพระปรางค์ พร้อมกับโบราณวัตถุอีกหลายอย่าง ตัวจารึกเป็นอักษรไทยอยุธยา เนื้อหาโดยสังเขปเป็นคำอุทิศส่วนกุศลจากการหล่อพระพุทธพิมพ์เท่าจำนวนวันเกิด การภาวนา และการบูชาพระรัตนตรัย ตอนท้ายระบุชื่อและอายุของผู้สร้างพระพิมพ์คือ พ่ออ้ายและแม่เฉา อายุ 75 ปี และระบุจำนวนวันตามอายุของตนว่า “..ญิบหมื่นเจ็ดพันห้าร้อยวัน..” (หมายถึง 27,500 วัน ซึ่งหากคำนวณแล้วจะพบว่าจำนวนวันมากกว่าตามความจริงเล็กน้อย) เนื้อหาในจารึกแผ่นนี้จึงทำให้ทราบถึงการสร้างพระพิมพ์ในสมัยอยุธยาว่า นอกจากจะสร้างเพื่อสืบทอดศาสนาแล้ว ยังมีขนบการสร้างตามจำนวนเท่ากับวันเกิดของตนด้วย
เมาลิด
เมาลิด หรือ เมาลิดินนะบี (مَولِد النَّبِي บางครั้งเรียกสั้น ๆ ในภาษาพูดว่า مولد (เมาลิด, มูลุด) คู่กับการสะกดแบบท้องถิ่น; บางครั้งเรียกเป็น ميلاد (มีลาด)) เป็นพิธีวันเกิดของศาสดามุฮัมมัด ซึ่งจัดในเดือนเราะบีอุลเอาวัล เดือนที่สามในปฏิทินอิสลาม วันที่ยอมรับโดยนักวิชาการซุนนีคือวันที่ 12 เราะบีอุลเอาวัล ในขณะที่นักวิชาการชีอะฮ์ส่วนใหญ่ยอมรับเป็นวันที่ 17 เราะบีอุลเอาวัล
ประวัติของการฉลองสืบได้ถึงช่วงแรกของอิสลาม เมื่อตาบิอูนบางส่วนเริ่มการประชุมที่มีการอ่านกวีและเพลงที่แต่งไว้สรรเสริญมุฮัมมัด จักรวรรดิออตโตมันประกาศให้เป็นวันหยุดราชการใน ค.ศ. 1588 ที่รู้จักกันในชื่อ เมฟลิดกันดิล (Mevlid Kandil)
นิกายส่วนใหญ่ในศาสนาอิสลามยอมรับการฉลองวันเกิดมุฮัมมัด อย่างไรก็ตาม ด้วยการเกิดขึ้นของวะฮาบีย์/ซะละฟีและอะฮ์มะดียะฮ์ มุสลิมหลายคนเริ่มไม่ยอมรับการฉลอง โดยถือว่าเป็นสิ่งอุตริทางศาสนาที่ต้องห้าม (บิดอะฮ์)  เมาลิด เป็นวันหยุดราชการในประเทศมุสลิมส่วนใหญ่ ยกเว้นประเทศซาอุดีอาระเบียและประเทศกาตาร์   บางประเทศที่มีมุสลิมเป็นจำนวนมาก เช่น ประเทศอินเดีย เป็นต้น ก็ถือเป็นวันหยุดราชการ
ศัพทมูลวิทยา
เมาลิด มีรากจากอักษรอาหรับว่า วะละดะ (ولد) หมายถึง เพื่อให้กำเนิด, คลอดลูก, ลูกหลาน ในการใช้งานร่วมสมัย เมาลิดอิงถึงการฉลองวันเกิดมุฮัมมัด
วันที่
รายงานจากมุสลิมซุนนีส่วนใหญ่ และชีอะฮ์บางส่วน มุฮัมมัดเกิดในวันที่ 12 เราะบีอุลเอาวัล ส่วนชีอะฮ์สิบสองอิมามถือว่าท่านเกิดในวันที่ 17 เราะบีอุลเอาวัล  แม้ว่าจะมีการอิคติลาฟ หรือการปฏิเสธ เนื่องจากนักวิชาการชีอะฮ์ เช่น กุลัยนี, อิบน์ บาบะวัยฮ์, อัษษานี และคนอื่น ยืนยันว่าท่านเกิดในวันที่ 12 เราะบีอุลเอาวัล  ถึงกระนั้น กลุ่มอื่นโต้แย้งว่าไม่มีใครทราบวันเกิดของมุฮัมมัด และไม่ได้มีการบันทึกในธรรมเนียมอิสลาม   ปัญหาเกี่ยวกับวันเมาลิดที่แท้จริงถูกบันทึกโดยอิบน์ ค็อลลิกาน โดยเป็นคนแรกที่ไม่เห็นด้วยกับการเฉลิมฉลอง
ประวัติ
ในช่วงแรกของอิสลาม การฉลองวันเกิดมุฮัมมัดถือเป็นวันศักดิ์สิทธิ์ ซึ่งมักจัดงานแบบลับ ๆ และต่อมามีผู้มาเยี่ยมบ้านเมาลิดเพิ่มขึ้นจนต้องเปิดบ้านทั้งวันในวันนี้โดยเฉพาะ การฉลองนี้ถูกนำไปใช้ที่เซวตาโดยอบูลอับบาส อัลอะซะฟี เพื่อเสริมความเข้มแข็งในสังคมมุสลิม และต่อต้านวัฒนธรรมคริสเตียน การฉลองช่วงแรก มีอิทธิพลของศูฟี เชือดพลีสัตว์ และเดินขบวนคบเพลิง พร้อมกับการเทศนาในที่สาธารณะกับงานเลี้ยง
ต้นกำเนิดที่แท้จริงของเมาลิดเป็นสิ่งที่ติดตามได้ยาก รายงานจาก Muhammad in History, Thought, and Culture: An Encyclopedia of the Prophet of God เหตุการณ์นี้เกิดจากการที่มุฮัมมัดถือศีลอดในวันจันทร์ ซึ่งอิงว่าท่านเกิดในวันนั้น และเป็นหนึ่งในเหตุผลที่อุมัรเลือกเป็นปีเริ่มต้นของฮิจเราะห์ศักราช รายงานจาก Festivals in World Religions มีการจัดเมาลิดครั้งแรกโดยรัฐเคาะลีฟะฮ์อับบาซียะฮ์ที่แบกแดด มีการแนะนำว่ามีการทำพิธีเมาลิดอย่างเป็นทางการโดยอัลค็อยซุรอนแห่งรัฐเคาะลีฟะฮ์อับบาซียะฮ์ อิบน์ ญุบัยร์เขียนใน ค.ศ. 1183 ว่ามีการฉลองวันเกิดศาสดามุฮัมมัดทุกวันจันทร์ของเดือนเราะบีอุลเอาวัล รายงานจากสันนิษฐานของ Nico Kaptein จากมหาวิทยาลัยไลเดิน เมาลิดถูกริเริ่มโดยรัฐเคาะลีฟะฮ์ฟาฏิมียะฮ์ โดย Marion Holmes Katz กล่าวเพิ่มว่า "ในปัจจุบัน แนวคิดการฉลอง เมาลิด ซึ่งมีที่มาจากราชวงศ์ฟาฏิมียะฮ์ เกือบเป็นที่ยอมรับโดยสากลทั้งนักโต้เถียงศาสนาและนักวิชาการฆราวาส" ต้นกำเนิดฝั่งชีอะฮ์มักถูกอ้างอิงจากฝ่ายซุนนีที่ต่อต้านเมาลิด
รายงานจาก สารานุกรมบริแทนนิกา พวกฟาฏิมิดจัดงานนี้แค่ในพระราชฐานของเคาะลีฟะฮ์ฟาฏิมียะฮ์เท่านั้น ดังนั้น จึงมีการสรุปว่า งานเมาลิดที่จัดในที่สาธารณะครั้งแรกโดยซุนนีเมื่อ ค.ศ. 1207 โดยมุซัฟฟารุดดีน เกิกเบอรี (Muẓaffar al-Dīn Gökburi)
การปฏิบัติ
มีการฉลองเมาลิดในประเทศอิสลามเกือบทุกประเทศ และในประเทศที่มีประชากร เช่น เอธิโอเปีย, อินเดีย, สหราชอาณาจักร, ตุรกี, ไนจีเรีย, ศรีลังกา, ฝรั่งเศส, เยอรมนี, อิตาลี, อิรัก, อิหร่าน, มัลดีฟส์, โมร็อกโก, จอร์แดน, ลิเบีย, รัสเซีย และแคนาดา        ยกเว้นกาตาร์และซาอุดีอาระเบียที่ห้ามฉลองและไม่ใช่วันหยุดราชการ   อย่างไรกตาม ในช่วงปลายทศวรรษของศตวรรษที่ 20 มีเทรนด์ "ห้ามหรือทำลายชื่อเสียง" ของเมาลิดในโลกมุสลิมซุนนี
ในประเทศที่ไม่ใช่มุสลิม ประเทศอินเดียมีการฉลองเมาลิด มีการตั้งเรลิกของมุฮัมมัดหลังละหมาดช่วงเช้าในชัมมูและกัศมีร์ที่เทวสถานฮัซรัตบัล ซึ่งมีการละหมาดกลางคืนเป็นเวลานานด้วย
ข้อความเมาลิด
ในงานฉลองวันเกิดศาสดามุฮัมมัด จะมีการอ่านกวีในวันนั้น ซึ่งมีเขียนหลายภาษา เช่น ภาษาอาหรับ, เคิร์ด และตุรกี ในข้อความเหล่านี้มีรายละเอียดเกี่ยวกับชีวิตของมุฮัมมัด ซึ่งสรุปได้ดังนี้:
การอนุญาต
ในกลุ่มนักวิชาการมุสลิม การยอมรับเมาลิดตามกฎหมาย "เป็นประเด็นหลักของการโต้แย้ง" และถูกกล่าวว่า "อาจเป็นหนึ่งในการอภิปรายโต้แย้งมากที่สุดตามกฎหมายอิสลาม" ตามธรรมเนียมแล้ว นักวิชาการซุนนีส่วนใหญ่และชีอะฮ์เกือบทั้งหมดยอมรับการฉลองเมาลิด   ในขณะที่นักวิชาการซะละฟีกับอะฮ์มะดียะฮ์ต่อต้านการฉลองนี้
สนับสนุน
ตัวอย่างนักวิชาการซุนนีที่อนุญาตเมาลิดได้แก่ อัสซุยูตี นักวิชาการมัซฮับชาฟิอี (เสียชีวิตใน ฮ.ศ. 911) ที่กล่าวว่า:"คำตอบของผมในเรื่องสถานะการอนุญาตเมาลิด – ตราบเท่าที่ผู้คนยังรวมตัวกัน, มีการอ่านอัลกุรอาน, การเล่าสายรายงานที่ส่งต่อมาจากจุดเริ่มต้น (ชีวประวัติ) ของท่านศาสดา – ขอความโปรดปรานแห่งอัลลอฮ์ และความสันติจงมีแด่ท่าน – และสิ่งอัศจรรย์ในช่วงที่ท่านเกิด ทั้งหมดนั้นตามมาด้วยงานเลี้ยง-เป็นนวัตกรรมที่ดี (บิดอะฮ์ฮะซะนะฮ์) ...เพราะมีการเคารพฐานะศาสดา – ขอความโปรดปรานแห่งอัลลอฮ์ และความสันติจงมีแด่ท่าน – ในนั้น และเป็นการแสดงความรื่นเริงและความสุขในการถือกำเนิดของท่านศาสดา – ขอความโปรดปรานแห่งอัลลอฮ์ และความสันติจงมีแด่ท่าน –"
อิบน์ ฮะญัร อัลอัสเกาะลานี (เสียชีวิตใน ค.ศ. 852) นักวิชาการมัซฮับชาฟิอี อบูชามะฮ์ (เสียชีวิตใน ค.ศ. 1268) ก็สนับสนุนเมาลิดด้วย เช่นเดียวกันกับ อิบน์ อัลฮาจญ์ อัลอับดะรี นักวิชาการมัซฮับมาลิกี (เสียชีวิตใน ฮ.ศ. 737) ที่กล่าวถึงเมาลิดในแง่บวกในหนังสือ อัลมัซกัล ในทำนองเดียวกัน อิบน์ ฮะญัร อัลฮัยตะมี นักวิชาการอียิปต์มัซฮับชาฟิอี (เสียชีวิตใน ฮ.ศ. 974) สนับสนุนเมาลิดและเขียนข้อความสรรเสริญมัน อะลี อัลกอรี (เสียชีวิตใน ฮ.ศ. 1014) มุฟตีมัซฮับฮะนะฟี ก็ทำแบบนั้น เช่นเดียวกันกับมุฮัมมัด อิบน์ ญะอ์ฟัร อัลกัตตานี นักวิชาการมัซฮับมาลิกี (เสียชีวิตใน ฮ.ศ. 1345) อิบน์ อัลญะซะรี นักวิชาการซีเรียมัซฮับชาฟิอี (เสียชีวิตใน ฮ.ศ. 833) พิจารณาการฉลองเมาลิดเปรียบเสมือนกับการได้เข้าสวรรค์
ในโลกมุสลิม นักวิชาการซุนนีส่วนใหญ่ยังคงชอบเมาลิด ดังตัวอย่างจากคำพูดของอดีตแกรนด์มุฟตีแห่งมหาวิทยาลัยอัลอัซฮัร อะลี ญุมอะฮ์, มุฮัมมัด อิบน์ อะละวี อัลมาลิกี แห่งซาอุดีอาระเบีย, ยูซุฟ อัลเกาะเราะฎอวี นักวิชาการหลักของขบวนการอิควานมุสลิมีน, อะลี อัลญิฟรี, มุฮัมมัด ฏอฮิรุลกอดรี, มุฮัมมัด อิบน์ ยะฮ์ยา อันนิโนวี แห่งซีเรีย, มุฮัมมัด อิบน์ อะฮ์มัด อัลค็อซเราะญี ประธานคณะกรรมการมรดกและประวัติศาสตร์แห่งสหรัฐอาหรับเอมิเรตส์ (the Heritage and History Committee of the United Arab Emirates) และซัยด์ ชากิร
ต่อต้าน
พวกวะฮาบีย์และซะละฟีไม่ยอมรับเมาลิด ตาญุดดีน อัลฟากิฮานี (เสียชีวิต ค.ศ. 1331) ชาวอียิปต์สำนักมาลิกี พิจารณาว่าเมาลิดเป็นนวัตกรรมที่ควรถูกตำหนิ ซึ่งอยู่ในกลุ่มมักรูฮ์หรือฮะรอม อิบน์ อัลฮาจญ์ อัลอับดะรี ชาวอียิปต์สำนักเดียวกัน ได้แบ่งปันมุมมองนี้เพิ่มเติมว่า ชาวซะลัฟไม่เคยทำพิธีนี้มาก่อน อย่างไรก็ตาม อิบน์ อัลฮาจญ์ ยืนยันคุณสมบัติที่เป็นมงคลของเดือนเมาลิดในความยิ่งใหญ่ และถือว่าวันเกิดของมุฮัมมัดเป็นช่วงเวลาที่ดีที่สุดของปี อัชชาฏิบี นักวิชาการมัซฮับมาลิกี พิจารณาว่า เมาลิดเป็นนวัตกรรมที่ผิดทำนองคลองธรรม อบูอับดุลลอฮ์ อัลฮัฟฟาร นักกฏหมายชาวอัลอันดะลุส (เสียชีวิตใน ค.ศ. 1408) ต่อต้านเมาลิด โดยกล่าวว่า แม้ว่าเศาะฮาบะฮ์จะฉลอง วันที่แน่นอนนั้นไม่น่าจำเป็น อับดุลอะซีซ อิบน์ บาซ อดีตแกรนด์มุฟตีซาอุดีอาระเบีย ร่วมกับ ฮัมมูด อิบน์ อับดุลลอฮ์ อัตตุวัยญิรี (เสียชีวิตใน ค.ศ. 1992) นักวิชาการซาอุดีอีกคน ต่อต้านแล้วโต้แย้งว่า มีวันสำคัญอื่น ๆ ในชีวิตของศาสดามุฮัมมัดที่เขาไม่เคยฉลอง เช่น การเปิดเผยโองการแรกของอัลกุรอาน การเดินทางในเวลากลางคืน และการฮิจเราะห์
สถานีรถไฟเชียงใหม่
สถานีรถไฟเชียงใหม่ (Chiang Mai Railway Station) ตั้งอยู่ที่ถนนเจริญเมือง ตำบลวัดเกต อำเภอเมืองเชียงใหม่ จังหวัดเชียงใหม่ อยู่ห่างจากสถานีรถไฟกรุงเทพเป็นระยะทาง 751.424 กิโลเมตร เป็นสถานีรถไฟปลายทางชั้น 1 ของทางรถไฟสายเหนือ ใช้สัญญาณแบบ ตัวย่อของสถานีคือ ชม.
ประวัติ
สถานีรถไฟเชียงใหม่ก่อสร้างขึ้นในสมัยรัชกาลที่ 6 และเปิดเดินรถครั้งแรกเมื่อวันที่ 1 มกราคม พ.ศ. 2464 โดยเส้นทางช่วงปางยาง - อุโมงค์ขุนตาน - เชียงใหม ซึ่งมีระยะทาง 72 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง
หลังจากที่ทางรถไฟสายเหนือสร้างมาถึงเชียงใหม่ ทำให้การเดินทางจากกรุงเทพขึ้นมาเชียงใหม่ใช้เวลาไม่นานเหมือนแต่ก่อน ผู้คนจำนวนมากหันมาใช้บริการของรถไฟจึงทำให้แต่ละขบวนแออัดไปด้วยผู้โดยสาร จนบางครั้งต้องออกแรงปีนขึ้นไปนั่งบนหลังคาก็มี หลังจากนั้นทางมณฑลพายัพจึงได้สร้างสถานีรถไฟประจำเชียงใหม่ขึ้น ชาวบ้านเรียกสถานีนี้ว่า “สถานีป๋ายราง” หมายถึงที่สิ้นสุดของรางรถไฟ หลังการก่อสร้างสถานีรถไฟเชียงใหม่เสร็จก็ได้มีพิธีเปิดทำการเดินรถไฟสายเหนือขึ้นเมื่อวันที่ 1 มกราคม พ.ศ. 2464
ในสมัยสงครามโลกครั้งที่ 2 สถานีรถไฟเชียงใหม่หลังนี้ ถูกเครื่องบินของฝ่ายสัมพันธมิตรทิ้งระเบิดพังพินาศไปพร้อมกับชีวิตคนนับร้อย รวมทั้งอาคารบ้านเรือน โกดังเก็บสินค้าที่อยู่ในบริเวณใกล้เคียงราบเรียบไปหมดเมื่อวันที่ 21 ธันวาคม พ.ศ. 2486 หลังจากสถานีเชียงใหม่ถูกระเบิด ทางราชการต้องประกาศงดใช้สถานีรถไฟแห่งนี้ไปหลายปี ผู้โดยสารที่เดินทางโดยรถไฟต้องไปขึ้นลงที่สถานีป่าเส้า จังหวัดลำพูนแทน ต่อมาเมื่อสงครามสงบแล้วจึงได้สร้างสถานีรถไฟขึ้นมาใหม่ในที่เดิมในปี พ.ศ. 2488 และเปิดอีกครั้งในปี พ.ศ. 2491 และใช้มาจนถึงปัจจุบัน
รางวัลฮิวโก สาขาเรื่องสั้นยอดเยี่ยม
รางวัลฮิวโก สาขาเรื่องสั้นยอดเยี่ยม (Hugo Award for Best Short Story) เป็นหนึ่งในรางวัลฮิวโกที่มอบให้ในแต่ละปีสำหรับเรื่องบันเทิงคดีแนววิทยาศาสตร์หรือจินตนิมิตที่ได้รับการตีพิมพ์หรือแปลเป็นภาษาอังกฤษในช่วงปีปฏิทินที่ผ่านมา รางวัลเรื่องสั้นมีให้สำหรับผลงานบันเทิงคดีที่มีความยาวน้อยกว่า 7,500 คำ นอกจากนี้ ยังมีการแจกรางวัลสำหรับผลงานที่มีความยาวมากกว่าในประเภทนวนิยายขนาดสั้น, เรื่องสั้นขนาดยาว และนวนิยาย รางวัลฮิวโกได้รับการอธิบายว่าเป็น "สิ่งที่แสดงจุดเด่นที่ดีสำหรับจินตนิยาย" และ "รางวัลเกี่ยวกับการประพันธ์ที่รู้จักกันดีที่สุดสำหรับการเขียนบันเทิงคดีแนววิทยาศาสตร์"
รางวัลฮิวโก สาขาเรื่องสั้นยอดเยี่ยม ได้มอบรางวัลทุกปีตั้งแต่ ค.ศ. 1955 ยกเว้นใน ค.ศ. 1957 โดยรางวัลนี้มีชื่อว่า "บันเทิงคดีสั้นยอดเยี่ยม" ค่อนข้างมากกว่า "เรื่องสั้นยอดเยี่ยม" ใน ค.ศ. 1960–1966 ในช่วงเวลานี้ไม่มีการมอบรางวัลประเภทนวนิยายขนาดสั้น และยังไม่มีการกำหนดประเภทของเรื่องสั้นขนาดยาว รางวัลนี้กำหนดให้เป็นผลงาน "ความยาวน้อยกว่านวนิยาย" ที่ไม่ได้ตีพิมพ์เป็นหนังสือเดี่ยว นอกเหนือจากรางวัลฮิวโกแบบปกติแล้ว รางวัลฮิวโกย้อนหลัง หรือ "รีโทรฮิวโก" ที่เริ่มตั้งแต่ ค.ศ. 1996 ยังมอบให้สำหรับผลงาน 50, 75 หรือ 100 ปีก่อนหน้านี้ โดยอาจมอบรางวัลรีโทรฮิวโกเป็นเวลาหลายปีหลังจาก ค.ศ. 1939 ซึ่งเดิมไม่มีการมอบรางวัล จนถึงปัจจุบัน ได้มีการมอบรางวัลรีโทรฮิวโกแก่เรื่องสั้นใน ค.ศ. 1939, 1941, 1943–1946, 1951, และ 1954
ในช่วงการเสนอชื่อ 73 ปี ผู้เขียน 204 คนได้รับการเสนอชื่อเข้าชิง ซึ่งในจำนวนนี้มี 56 คนที่ได้รับรางวัล รวมถึงผู้เขียนร่วมและรีโทรฮิวโก โดยฮาร์ลาน เอลลิสัน ได้รับรางวัลฮิวโกมากที่สุดสำหรับเรื่องสั้นยอดเยี่ยมสี่ครั้ง ส่วนอาร์เธอร์ ซี. คลาร์ก, แลร์รี นิเวน, ไมค์ เรสนิก, ไมเคิล สวานวิก และคอนนี วิลลิส ได้รับรางวัลสามครั้ง ขณะที่พอล แอนเดอร์สัน, โจ ฮาลเดอแมน และเคน หลิว ได้รับรางวัลสองครั้งเท่านั้นที่ชนะมากกว่าหนึ่งครั้ง ทั้งนี้ เรสนิกได้รับการเสนอชื่อเข้าชิงมากที่สุดที่ 18 ครั้ง ในขณะที่สวานวิกได้รับการเสนอชื่อ 14 ครั้ง โดยไม่มีนักเขียนคนอื่นที่ได้รับการเสนอชื่อมากกว่า 7 ครั้ง ซึ่งไมเคิล เอ. เบอร์สไตน์ ได้รับการเสนอชื่อ 7 ครั้ง จึงถือเป็นผู้ได้รับการเสนอชื่อเข้าชิงมากที่สุดโดยที่ไม่ได้ชนะรางวัลดังกล่าว
การคัดเลือก
ผู้ได้รับการเสนอชื่อและผู้ชนะรางวัลฮิวโกจะได้รับเลือกจากการสนับสนุนหรือเข้าร่วมสมาชิกของการประชุมนิยายวิทยาศาสตร์โลก หรือเวิลด์คอนประจำปี และช่วงเย็นของการนำเสนอถือเป็นงานสำคัญ กระบวนการคัดเลือกถูกกำหนดไว้ในระเบียบปฏิบัติของสมาคมนิยายวิทยาศาสตร์โลกว่าด้วยการลงคะแนนแบบหลายรอบในทันทีโดยมีผู้ได้รับการเสนอชื่อหกคน ยกเว้นในกรณีที่เสมอกัน เรื่องสั้นในบัตรลงคะแนนคือหกเรื่องที่สมาชิกได้รับการเสนอชื่อมากที่สุดในปีนั้น โดยไม่จำกัดจำนวนเรื่องที่เสนอชื่อได้ รางวัล ค.ศ. 1955 และ 1958 ไม่ได้รวมเอาเรื่องรองชนะเลิศมารวมไว้ด้วย แต่ตั้งแต่ ค.ศ. 1959 ได้มีการบันทึกผู้เข้าชิงทั้งหกคน การเสนอชื่อขั้นแรกจะดำเนินการโดยสมาชิกในเดือนมกราคมถึงมีนาคม ในขณะที่การลงคะแนนเสียงสำหรับการเสนอชื่อหกรายการจะดำเนินการประมาณเดือนเมษายนถึงกรกฎาคม ซึ่งอาจเปลี่ยนแปลงได้ขึ้นอยู่กับว่าจะมีการจัดเวิลด์คอนในปีนั้นเมื่อใด ก่อน ค.ศ. 2017 การลงคะแนนครั้งสุดท้ายมีห้าผลงาน ซึ่งถูกเปลี่ยนในปีนั้นเป็นหกคน โดยผู้เสนอชื่อขั้นต้นแต่ละคนจะจำกัดการเสนอชื่อห้าผลงาน โดยทั่วไปแล้ว เวิลด์คอนจะจัดขึ้นใกล้กับวันแรงงานสหรัฐ และจัดขึ้นในเมืองต่าง ๆ ทั่วโลกในแต่ละปี สมาชิกได้รับอนุญาตให้ลงคะแนนเสียง "ไม่มอบรางวัล" หากพวกเขารู้สึกว่าไม่มีผู้ได้รับการเสนอชื่อคนใดสมควรได้รับรางวัลในปีนั้น และในกรณีที่ "ไม่มอบรางวัล" ได้เสียงข้างมาก รางวัลฮิวโกจะไม่ให้ในสาขานั้น โดยสิ่งนี้ได้เกิดขึ้นในสาขาเรื่องสั้นยอดเยี่ยม ค.ศ. 2015
ผู้ชนะและผู้ได้รับการเสนอชื่อ
ในตารางต่อไปนี้ ปีต่าง ๆ จะตรงกับวันที่จัดพิธี มากกว่าที่จะเป็นตอนที่เผยแพร่เรื่องสั้นครั้งแรก โดยในแต่ละปีจะเชื่อมไปยังบทความ "วรรณกรรมในปี" ที่เกี่ยวข้อง ผลงานที่มีพื้นหลังเป็นสีน้ำเงินได้รับรางวัล ส่วนที่มีพื้นหลังสีขาวเป็นผู้ได้รับการเสนอชื่อเข้าชิง หากแต่เดิมเรื่องสั้นได้รับการตีพิมพ์ในหนังสือที่มีเรื่องอื่นมากกว่าโดยตัวมันเองหรือในนิตยสาร ชื่อหนังสือจะรวมอยู่หลังชื่อผู้จัดพิมพ์
* ผู้ชนะและผู้ชนะร่วม + ไม่มีผู้ชนะที่ได้รับเลือก
ริโก คอสแตนตีโน
อเมริโก เซบาสเตียโน "ริโก" คอสแตนตีโน (Americo Sebastiano "Rico" Costantino) หรือเป็นที่รู้จักกันดีในนาม ริโก (Rico) เกิด 1 ตุลาคม 1961 เป็นนักมวยปล้ำอาชีพลูกครึ่งอเมริกันผสมอิตาเลียน ลาสเวกัส, รัฐเนวาดา อเมริกา เป็นผู้จัดการมวยปล้ำอาชีพและเป็นนักมวยปล้ำด้วย
ลอนดอนโบโรออฟคามเดิน
ลอนดอนโบโรแอฟคามเดิน (London Borough of Camden; ) เป็นโบโรในลอนดอนชั้นใน และเป็นส่วนหนึ่งของลอนดอนกลางตามที่ระบุไว้ในผังเมืองลอนดอน คามเดินในอดีตเป็นส่วนหนึ่งของมิดเดิลเซกซ์ ทาวน์ฮอลล์ของคามเดินตั้งอยู่ราว 1.4 mi ทางเหนือของชาริงครอสส์ โบโรประกอบด้วยพื้นที่ตอนกลางซึ่งกินพื้นที่จากทางใต้ของถนนยูสตัน ไปจนถึงลิงคอล์นส์อินน์ริมน้ำเทมส์ กินพื้นที่ของเวสท์เอนด์และประกอบด้วยสถาบันและโรงละครมากมาย และส่วนทางเหนือของถนนยูสตันไปสิ้นสุดที่ฮัมพสเตด และไฮเกท
สถานที่สำคัญที่ตั้งอยู่ในโบโร เช่น พิพิธภัณฑ์บริทิช, หอสมุดบริทิช, พาร์เลียเมินท์ฮิลล์, สวนสัตว์ลอนดอน, บีทีเทาเวอร์, เดอะราวด์เฮาส์ และ คามเดินมาร์เก็ต พื้นที่ส่วนใหญ่ของคามเดินเป็นพื้นที่อยู่อาศัย ด้วยประมาณการณ์ประชากรที่ 270,000.ช คนในปี 2019
หน่วยการปกครองท้องถิ่นคือสภาบริหารคามเดินโบโร
พี (ความซับซ้อน)
ในเชิงของ ทฤษฎีความซับซ้อนในการคำนวณ พี เป็นกลุ่มความซับซ้อนที่ประกอบด้วยปัญหาการตัดสินใจที่สามารถหาคำตอบได้ในเวลาที่เป็นฟังก์ชันพหุนามกับขนาดของอินพุต (polynomial time)
พี ประกอบด้วย ปัญหาที่สำคัญหลายอย่างที่มีประโยชน์ในชีวิต เช่น ปัญหาการหาตัวหารร่วมมากระหว่างจำนวนสองจำนวน ปัญหาการจับคู่มากที่สุด (Maximum Matching) ปัญหาจำนวนเฉพาะ ปัญหากำหนดการเชิงเส้น (Linear program)
สกุลแอมบาสทาเอีย
สกุลแอมบาสทาเอีย เป็นสกุลหนึ่งของปลาน้ำจืดในวงศ์ปลาหมู (Botiidae) ใช้ชื่อสกุลว่า Ambastaia
พี (ความซับซ้อน)
พี เป็นกลุ่มความซับซ้อนที่นักวิจัยเรียกว่า "ง่าย" แม้ว่าในความเป็นจริงแล้วปัญหาที่ใช้เวลาในการหาคำตอบ n^{100000} ไม่น่าจะถือว่าง่ายก็ตาม
สกุลแอมบาสทาเอีย
โดยสกุลนี้ตั้งขึ้นโดย มัวรีซ คอตเทเลต ในปี ค.ศ. 2012 โดยแยกออกมาจากสกุล Yasuhikotakia อีกที
พี (ความซับซ้อน)
ทำไมจึงเรียกพีว่า "ง่าย"
มีหลายเหตุผลที่การทำงานเป็นพหุนามกับขนาดของอินพุตเป็นตัวแทนของความง่าย ตัวอย่างของเหตุผลเหล่านั้นก็คือ
สกุลแอมบาสทาเอีย
แบ่งออกได้เป็น 2 ชนิด
พี (ความซับซ้อน)
ความสัมพันธ์กับกลุ่มอื่นๆ
เราพิจารณาความสัมพันธ์ระหว่างพีกับกลุ่มที่ใกล้เคียงกับพี ความสัมพันธ์ในปัจจุบันที่รู้คือ
ดังนั้นองค์ประกอบที่เป็นไปได้ทั้งหมดของเครื่องจักรทัวริงที่ใช้เนื้อที่ไม่เกิน O(\log n) จะเป็นฟังก์ชันพหุนามกับขนาดของอินพุต
ปัญหาที่ยากที่สุดที่อยู่ในพีก็คือ พีบริบูรณ์
หากเราสนใจกลุ่มความซับซ้อนพี แบบที่เป็น non-uniform เราจะได้นิยามของ P/poly ซึ่งเป็นกลุ่มความซับซ้อนที่ปัญหาภายในกลุ่มสามารถแก้ได้ด้วยกลุ่มของวงจร (family of circuit) ที่มีขนาดเป็นฟังก์ชันพหุนามกับขนาดของอินพุต (แท้จริงแล้ว พี/โพลี สามารถนิยามได้อีกแบบหนึ่งด้วยการใช้เครื่องจักรทัวริงที่รับคำแนะนำได้ และนิยามทั้งสองแบบนี้พิสูจน์ได้ว่าเหมือนกัน)
สมาชิกสภาผู้แทนราษฎรจังหวัดสมุทรสงคราม
จังหวัดสมุทรสงคราม มีเขตเลือกตั้งสมาชิกสภาผู้แทนราษฎร 1 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรสงครามมีสมาชิกสภาผู้แทนราษฎรคนแรก คือ นายสุวรรณ มหัคฆะกาญจนะ
กีฬารักบี้ 7 คนในซีเกมส์ 2017 – ทีมชาย
ทัวร์นาเมนต์รักบี้ 7 คนทีมชาย ในมหกรรมกีฬา ซีเกมส์ 2017 จะจัดขึ้นตั้งแต่วันที่ 19 ถึง 20 สิงหาคม ที่ มาเลเซีย. ในทัวร์นาเมนต์นี้, 6 ทีมเอเชียตะวันออกเฉียงใต้จะลงเล่นในการแข่งขันทีมชาย.
แมตช์ทั้งหมดจะลงเล่นที่ สนามกีฬาเปตาลิง จายา ใน เปตาลิง จายา.
ตารางการแข่งขัน
ด้านล่างนี้คือตารางการแข่งขันสำหรับการแข่งขันรักบี้เจ็ดคนชาย:
ประเทศที่เข้าร่วม
ด้านล่างนี้คือหกทีมที่เข้าร่วมสำหรับการแข่งขันทีมชาย
ทองอยู่ เอี่ยมบุญอิ่ม
ทองอยู่ เอี่ยมบุญอิ่ม เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรจังหวัดนนทบุรีชุดที่ 3 (12 พฤศจิกายน พ.ศ. 2481 - 15 กรกฎาคม พ.ศ. 2488) และ ชุดที่ 4 (6 มกราคม พ.ศ. 2489 - 8 พฤศจิกายน พ.ศ. 2490) โดยในสมัยที่ 2 นั้นเกิดเหตุการณ์รัฐประหารครั้งแรกโดย พลโทผิน ชุณหะวัณ (ยศในขณะนั้น) มีผลทำให้สภาผู้แทนราษฏร์ชุดที่ 4 หมดวาระลง
ประวัติ
ทองอยู่ เอี่ยมบุญอิ่ม แต่เดิมเป็นชาวตำบลท่าระหัด อำเภอเมือง จังหวัดสุพรรณบุรี เคยบวชเป็นพระอยู่ระยะหนึ่งถูกชาวบ้านเรียกกันว่า พระมหาทองอยู่ เมื่อสึกออกมาประกอบอาชีพค้าขายและบำบัดโรคทางยา (ตามบัตรสมาชิกพรรคเสรีมนังคศิลา) ทำให้เป็นที่รู้จักมากขึ้นภายในอำเภอปากเกร็ด จังหวัดนนทบุรี ภายหลังได้รับความไว้วางจากชาวจังหวัดนนทบุรีและได้รับเลือกเป็นสมาชิกสภาผู้แทนราษฏรถึง 2 สมัยโดยไม่ได้สังกัดพรรคการเมือง ภายหลังได้เป็นสมาชิกพรรคเสรีมนังคศิลาแต่ไม่ได้รับเลือกเป็นสมาชิกสภาผู้แทนราษฏรอีก ชีวิตส่วนตัว ทองอยู่ เอี่ยมบุญอิ่ม เคยอาศัยอยู่บ้านเลขที่ 48 หมู่ 1 ตำบลเกาะเกร็ด อำเภอปากเกร็ด จังหวัดนนทบุรี (ปัจจุบันบ้านริมน้ำหลังดังกล่าวถูกรื้อทิ้งแล้ว) ทองอยู่ เอี่ยมบุญอิ่ม สมรสกับ ล้วน เอี่ยมบุญอิ่ม มีธิดาด้วยกัน 6 คน
การปฏิบัติหน้าที่ในสภาผู้แทนราษฏร
เนื่องจาก ทองอยู่ เอี่ยมบุญอิ่ม เคยบวชเป็นพระในพุทธศาสนามาก่อนจึงมีความเข้าใจในประเด็นเกี่ยวกับทางพุทธศาสนา และได้ยื่นกระทู้ถามรัฐบาลในการประชุมสภาผู้แทนราษฎรสมัยสามัญ ครั้งที่ 14/2483 เมื่อวันพฤหัสบดีที่ 19 กันยายน พ.ศ. 2483 เกี่ยวกับ พ.ร.บ.คณะสงฆ์ ที่มีความล่าช้าว่า "รัฐบาลนี้ได้จัดการแก้ไขร่างพระราชบัญญัติปกครองคณะสงฆ์ไปแล้วเพียงใด เมื่อไรจะสำเร็จเข้ามาในสภานี้ได้" เนื่องจากเหตุผลของรัฐบาลก็คือ อยู่ในกระบวนการปรับแก้ไขกับคณะสงฆ์ ขณะที่สาเหตุเบื้องหลังนั้นมาจากความละเอียดอ่อนของปัญหาในคณะสงฆ์ที่รัฐบาลไม่กล้าตัดสินใจ โดยเฉพาะเมื่อมีนักการเมืองตัวแทนจากทั้งมหานิกาย คือ หลวงวิจิตรวาทการ อดีตมหาเปรียญ 5 ประโยค สำนักวัดมหาธาตุ ขณะที่ฝ่ายธรรมยุต คือ ทองสืบ ศุภะมาร์ค อดีตมหาเปรียญ 9 ประโยค วัดมกุฏกษัตริยาราม ทั้งคู่จึงออกแรงปกป้องผลประโยชน์ให้กับฝ่ายของตนอย่างเต็มที่ จนในท้ายที่สุด พ.ร.บ.ได้เข้าสู่ระเบียบวาระการประชุมในสภาผู้แทนราษฎรอีกครั้งในปี พ.ศ. 2484 เมื่อวันที่ 18 กันยายน โดย ทองอยู่ เอี่ยมบุญอิ่ม เป็นหนึ่งในคณะกรรมาธิการวิสามัญร่วมกับ หลวงวิจิตรวาทการ และ ทองสืบ ศุภะมาร์ค จนกระทั่งพระราชบัญญัติคณะสงฆ์ พ.ศ. 2484 ได้ถูกประกาศใช้เมื่อวันที่ 14 ตุลาคม 2484 เป็นต้นมา
สมเด็จพระเจ้าบรมวงศ์เธอ เจ้าฟ้าอาภรณ์
ภายหลังปลายรัชกาลที่ 3 เกิดเรื่องกรมหลวงรักษ์รณเรศ สมเด็จพระเจ้าบรมวงศ์เธอ เจ้าฟ้าอาภรณ์ จึงทรงพัวพันด้วยและทรงถูกจองจำและสิ้นพระชนม์ด้วยพระโรคอหิวาตกโรค เมื่อปีวอก จุลศักราช 1210 ตรงกับปี พ.ศ. 2391 สิริพระชันษา 32 ปี
พระอิสริยยศ
ภายหลังสิ้นพระชนม์
S.T.A.L.K.E.R.
S.T.A.L.K.E.R. คือ ชุดของวีดิโอเกมมุมมองบุคคลที่ 1 แนวยิง, เอาตัวรอด, สยองขวัญ พัฒนาโดย ค่ายเกมสัญชาติยูเครน GSC Game World เป็นเกมสำหรับ Microsoft Windows โดยสภาพแวดล้อมในตัวเกมอยู่ในบริเวณ 60 กม. โดยรอบโรงไฟฟ้านิวเคลียร์เชอร์โนบิลที่เกิดอุบัติเหตุขึ้น โดยถูกเรียกว่า "เดอะโซน" (The zone)ซึ่งในพื้นที่หลายแห่งมีรูปแบบสภาพอากาศและสภาพแวดล้อมที่ผิดปกติเนื่องมาจากผลของการระเบิดของโรงไฟฟ้านิวเคลียร์เชอร์โนบิล
ชื่อ
ตัวย่อของ "S.T.A.L.K.E.R." ย่อมาจาก :
เนื้อเรื่อง
เกม S.T.A.L.K.E.R. ทุกภาค ดำเนินเรื่องอยู่ใน "เดอะโซน" ซึ่งเป็นพื้นที่ที่เต็มไปด้วยกัมมันตภาพรังสี สัตว์กลายพันธุ์ และพื้นที่ที่ผิดปกติ ซึ่งเป็นผลมาจากกัมมันตภาพรังสีที่ถูกปล่อยออกมาจากโรงไฟฟ้านิวเคลียร์เชอร์โนบิลที่เกิดการระเบิด ซึ่งเหล่า Stalker คือกลุ่มผู้ที่ใช้ชีวิตอยู่ในเดอะโซนแห่งนี้
S.T.A.L.K.E.R.: Shadow of Chernobyl (Тень Чернобыля)
เป็นเกมแรกในซีรีส์สตอกเกอร์ ในเกมภาคนี้เราจะได้รับบทเป็นสตอล์กเกอร์ปริศนาคนหนึ่งที่ถูกเรียกว่า "Marked One" ที่รอดชีวิตจากอุบัติเหตุทางรถยนต์และถูกช่วยไว้โดยพ่อค้า(พ่อค้าคนนี้เป็นหัวหน้าของเหล่าloner) และพ่อค้าคนนี้ก็เป็นผู้ที่คอยให้ภารกิจกับคุณ เพื่อค้นหาความจริงที่เกี่ยวกับตัวคุณเอง โลกของเกมนี้ทั้งหมดจะถูกเรียกว่า "The Zone" คือพื้นที่อันตรายขนาด 60 ตารางกิโลเมตรรอบโรงไฟฟ้านิวเคลียร์ CNPP(Chernobyl Nuclear PowerPlant) และเป็นดินแดนที่มีสิ่งผิดปกติอันเกิดจากกัมมันตภาพร ังสีอยู่เต็มไปหมด ทั้งสัตว์กลายพันธุ์และAnomaly
S.T.A.L.K.E.R.: Clear Sky (Чистое небо)
เป็นเกมที่สองในซีรีส์นี้ โดยเนื้อเรื่องจะเป็นเหตุการณ์ก่อนภาค Shadow of Chernobyl ซึ่งในภาคนี้เราจะได้รับบทเป็นทหารรับจ้างชื่อ Scar ที่ได้รับบาดเจ็บจากปรากฏการณ์อิมมิสชั่น (Emission) ซึ่งเป็นการปลดปล่อยพลังจิตจากการควบคุม Noosphere ของ C-Consciousness ขณะกำลังปฏิบัติงานคุ้มกันให้กับกลุ่มนักวิทยาศาสตร์ที่มาทำวิจัย ซึ่งเขารอดจากเหตุการณ์ครั้งนั้นและถูกช่วยเหลือโดยกลุ่มสตอกเกอร์กลุ่มหนึ่งที่มีชื่อว่า Clear Sky ซึ่งทุ่มเทให้กับการวิจัยและทำความเข้าใจธรรมชาติในพื้นที่เดอะโซน